คือเราหายจากการเป็นประจำเดือนวันที่ 11 เมษาค่ะ แต่วันนี้มีเลือดออกจากช่องคลอด มีเมือกสีน้ำตาล เมือกสีใสปนเลือดนิดหน่อย ทั้งที่หายจากการเป็นประจำเดือน10วันแล้ว ไม่มีเพศสัมพันธ์ไม่ได้กินยาคุมค่ะ อยากรู้ว่าเป็นอะไร ควรพบแพทย์ไหมคะ?
สวัสดีค่ะ การมีเมือกสีน้ำตาล และเมือกมีใสปนเลือดดังกล่าว อาจเป็น1.เป็นเลือดประจำเดือนเก่าของรอบเดือนที่แล้ว ที่ยังคงค้างอยู่ในช่องคลอด2. เป็นเลือดออกช่วงไข่ตกเนื่องจากอยู่ในช่วงประมาณกึ่งกลางของรอบเดือน3.เป็นเลือดไหลจากช่องคลอดที่ผิดปกติจากสาเหตุต่างๆ เช่น ผลข้างเคียงจากการใช้ยาคุมกำเนิดชนิดต่างๆ การมีมดลูกอักเสบ มีติ่งเนื้อในโพรงมดลูก เยื่อบุโพรงมดลูกหนาตัวมะเร็งปากมดลูกมะเร็งเยื่อบุโพรงมดลูก เป็นต้นแนะนำให้สังเกตเลือดที่ออกไปก่อนค่ะ หากมีปริมาณเล็กน้อยและเป็นอยู่เพียง 1 วัน อาจเป็นเลือดออกช่วงไข่ตกได้ค่ะ แต่หากยังคงออกกะปริดกะปรอยอยู่เรื่อยๆ หรือมีประจำเดือนมาผิดปกติหรือมีอาการปวดท้องน้อยมาก มีตกขาวผิดปกติ ควรไปพบสูติ-นรีแพทย์เพื่อตรวจหาสาเหตุค่ะ